279 
Fra.xfnEjE sunt forsan Terebinthaceis proxime collaterales, gem- 
mulis pendulis anatropis seminibusque albuminosis praecipue 
diversae, Sambuceas et Gaprifoliaceas ex altera parte tan- 
gentes, Syringaceis et Spathelieis affinitate proximae earum- 
que formam inferiorem constituentes. (Tab. XXI. fig. II.) 
Fraxinus fuit Linnaeo, Fragmenta Methodi Naturalis scribenti, planta 
affinitate dubia. Syringam vero cum Ligustro, Olea et Nyctanthe in eun- 
dem ordinem conjunxit. In Prcdectionibus dein Fraxinum his ultimis ad- 
jecit. Iisdem fere plantis Jussieu ordinem Jasminearum creavit, in quo 
duas admisit sectiones, unam fructu capsulari, alteram baccato instructam, 
illam Acanthis, hanc Viticibus confinem. De Fraxino ipso dubitat, an, ut- 
pote non monopetala. Aceribus adproximanda sit. Prmeuntibus Link et 
Hoffmansegge, Jasmineas et Oleineas distinxit R. Brown, quos dein or- 
dines conservarunt Systematici. Inter Oleaceas ipsas duas sectiones adop- 
tarunt, quarum una, Fraxinum, Fontanesiam, Syringam et Forsythiam, ex 
mente Endiicheri, complectens, fructu samaroideo aut capsulari ab altera 
distingueretur. Affinitatem Oleacearum cmterum dubiam censet Endlicher, 
iisdem inter Loganiaceas et Jasmineas locum tribuens. Bartling Jamineas 
et Oleineas in classem propriam comprehendit, quam tamen nec ipse vere 
naturalem concedit, Jasmineas ad Contortas ahire, Oleineas vero praeser- 
tim Corno et Viburneis affines esse statuens. Adr. de Jussieu Oleaceas et 
Jasminaceas invicem affines, ut videtur, considerans, locum tamen in Sy- 
stemate aegre determinandum dixit. Brongniart Oleaceas a Jasmineis se- 
parans, illasque inter Ehenaceas et Ilicineas disponens, triplicem sectionem 
intra ipsas Oleaoeas admisit, quarum Fraxineas Ebenaceis proxime subse- 
quentes enumerat. Affinitatem Fraxini cum Acere, quam jam indicaverat 
Jussieu, dein quoque memoravit DeCandolle et amplexus est Martius, l.ind- 
ley Oleaceas prope Solanaceas disposuit. 
Quod primum attinet affinitatem inter ipsas plantas, quas Oleaceis 
retulerunt, hanc nullomodo demonstratam putarem. Sectiones enim, Ole- 
aceas proprias ex una parte. Fraxineas ex altera comprehendentes, prae- 
ter differentias fructus seminisque, in gemmularum evolutionis norma ali- 
am olferunt, quam ejus momenti habeo, ut sectiones analogas quidem 
quoad florum evolutionem, neutiquam vero affines considerare cogar. In 
Oleaceis nempe gemmulas epitropas, in Fraxineis (easdem in Fraxino, Or- 
no, Fontanesia et Syringa observavi) apotropas vidi. Jasminearum gem- 
mulas epitropas habeo. 
Sin igitur Fraxineae ab Oleaceis et Jasmineis removeantur, quibusnam 
potius adproximarentur? In positione gemmularum seminumque structura 
evidens cum Ebenaceis congruentia; an tamen vere affines sint Fraxineae, 
dubito, habitu, fructu et staminibus alium locum Ebenaceis vindicantibus. 
Cum Acerineis et Terebinthaceis Fraxinus externam quandam offert similitu- 
dinem, quam vero nec seminis structura diversa, nec Fraxino proxima Sy- 
ringa confirmare videretur. Syringa et Forsythia affinitatem quandam cum 
